
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 50 στρεμμάτων στη θέση «Χάρτια 
Ξυλοσύρτης» Δήμου Αγ. Κηρύκου Ν. Σάμου. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Όρμος Πηλίου Ν. Εύβοιας .. 2 

ΠΟΛΕΟΔΟΜΙΑ \ 

ΑΠΟΦΑΣΕΙΣ 

Τροποποίηση ρυμοτομικού σχεδίου πόλεως στα Ο.Τ. Γ325α πό- 
λεως Ναυπλίου Ν. Αργολίδας . 3 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2162 (1) 

Κήρυξη αναδασωτέας έκτασης 50 στρεμμάτων στη θέση «Χάρτια- 
Ξυλοσύρτης» Δήμου Αγ. Κηρύκου Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης. 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2 .Την παρ. 3 του άρθρου 117 παρ. 3 του Συντάγματος της Χώρας. 

3; Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 
α) 160417/1180/8.7.80. 

β) 182447/3049/24.9.80. 

5. Τη σχετική εισήγηση του Δ/ντή Δασών Σάμου για κήρυξη της πιο 
πάνω έκτασης των 50 στρ. που κάηκε την 1.8.92 ως αναδασωτέας, 
αποφασίζουμε: 

Κηρύσσουμε αναδασωτέα με σκοπό την αναγέννηση, προστασία και 
ανανέωση της δασικής βλάστησης δια της φυσικής οδού την καείαα δα¬ 
σική έκταση εμβαδού 50 (πενήντα) στρεμμάτων, που βρίσκεται στη 
θέση «Χάρτια-Ξυλοσύρτης» Δήμου Αγ. Κηρύκου Ικαρίας, και έχει όρια: 

Ανατολικά: Δασική έκταση. 

Δυτικά: Δασική έκταση. 

Βόρεια: Δασική έκταση. 

Νότια: Δασική έκταση, 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σάμος, 5 Οκτωμβρίου 1992 

Ο Νομάρχης 
ΚΩΝ. ΦΟΥΤΖΗΛΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Φ121/1170 (2) 

Καθορισμός των ορίων του αιγιαλού και δημιουργία ζώνης παραλίας 
στη θέση Όρμος Πηλίου Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β’ 
της 0.208/181/26.4.1982 (ΦΕΚ 214/26.4.1982 τεύχος Β’) κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 11.6.92 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Όρμος Πηλίου και το 
από Οκτώβριο 1979 με κλίμακα 1:500 τοπογραφικό διάγραμμα του 
Ν. Καστανιά τοπ. μηχανικού της Δ/νσης τεχ. Υπηρεσιών του Υπ. Οικο¬ 
νομικών, που θεωρήθηκε την 11.6.1992 από την ΓΠΜ/Δ.Τ.Υ. της 
Νομαρχίας Εύβοιας και συνοδεύει την έκθεση της προαναφερόμενης 
Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ187.2/321/86/15.7.86 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
απο της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την απο 11.6.1992 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Οκτώβριο 1979 τοπογραφικό διάγραμμα, που την 
συνοδεύει, το οποίο συντάχτηκε από τον Ν. Καστανιά Τοπογράφο μηχα¬ 
νικό, με κλίμακα 1:500 και θεωρήθηκε την 11.6.1992 από την ΤΠΜ/ 
Δ.Τ.Υ. της Νομαρχίας Εύβοιας, επί του οποίου η πιο πάνω Επιτροπή, 
με κόκκινη γραμμή καθόρισε τα όρια του αιγιαλού, στη θέση Όρμο Πη¬ 
λίου και με κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως. 

Χαλκίδα, 30 Σεπτεμβρίου 1992 
Ο Νομάρχης 

ΛΑΖΑΡΟΣ ΚΥΡΙΖΟΓΛΟΥ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 
Για τον καθορισμό το πρώτον των ορίων του αιγιαλού στη θέση ΟΡ¬ 
ΜΟΣ Πηλίου Ν. Εύβοιας. 


Στη Λίμνη σήμερα 11.6.92 ημέρα Πέμπτη οι υπογραφόμενοι: 

1. Γεώργιος Ποδάρας ΔΕ/Α' Προϊστάμενος ΔΟΥ Οικονομικός Έφο¬ 
ρος Λίμνης Πρόεδρος. 

2. Γεώργιος Σιδέρης ΠΕ1/Α αντί Δ/ντή Τεχν. Υπηρεσιών Ν. Εύ¬ 
βοιας σαν μέλος. 

3. Ανθ/στής Λ.Σ. Μπακερτζής Χαράλαμπος Λιμενάρχης Μαντου- 
δίου μέλος που αποτελούμε την «Επιτροπή καθορισμού ορίων αιγιαλού 
και παραλίας», η σύνθεση της οποίας έχει καθορισθεί με την 0.208/ 
181/26.4.82 κοινή απόφαση Υπουργών Προεδρίας της Κυβέρνησης 
και Οικονομικών και με την αριθ. Φ93/231/27.2.91 απόφαση Νο¬ 
μάρχη Εύβοιας, που συγκλήθηκε με την αριθ. 2403/3.6.92 πρό¬ 
σκληση του Προέδρου της, μεταβήκαμε επί τόπου στην περιοχή που 
προαναφέραμε την 11.6.92, Αφού λάβαμε υπόψη: 

1. Το Φ 187.2/321/86/17.7.86 έγγραφο του ΓΕΝ/Α2/ΐνβ και 
773/1.4.86 οικον. εφορίας Λίμνης δια της οποίας ζητείται ο καθορι¬ 
σμός των ορίων αιγιαλού στην παραπάνω περιοχή. 

2. Το από Οκτώβριο 1979 με κλίμακα 1:500 τοπογραφικό διά¬ 
γραμμα της Δ/νσης τεχνικ. Υπηρεσιών Υπουργείου Οικονομικών σε 
μία (1) πινακίδες που ελέγχθηκε για την ακρίβεια της αποτύπωσης την 
11.6.92 και θεωρήθηκε σπό το Γ.Π.Μ. της Δ.Τ.Υ.Ν.Ε την 11.6.92 
όπως ορίζει το άρθρο 20 του Ν. 719/77. 

3. Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς και την σχετική Δικαστηριακή και Διοικητική Νομολογία. 

4. Την από επιτόπιο μετάβαση σχηματισθείσα αντίληψη για το πλά¬ 
τος της βρεχομένης ζώνης της ξηράς και άλλα συναφή στοιχεία δηλ. 

α) Περιγραφή της μορφολογίας της περιοχής βραχώδης πεδινή περί¬ 
που κλίση εδάφους, καταπτώσεις, βλάστηση, προσχωσιγενές έδαφος εν¬ 
δείξεις μεταβολής του αιγιαλού, ύπαρξη ή μη παλαιού αιγιαλού κ.λ.π.). 

β) Κατάσταση της ακτής (διαβρώσεις, προσχώσεις, εκτελεσθέντα 
έργα κ.λ.π.). 

γ) Κατάσταση θαλάσσιου χώρου (βάθη, ξέρες, ύφαλοι, ανάπτυγμα 
πελάγους) 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση ένταση και συχνότητα 
πνεόντων ανέμων, ύψος κύματος κ.λ.π.). 

5. Λοιπά στοιχεία που έλαβε υπόψη η Επιτροπή όπως παλιά δια¬ 
γράμματα μαρτυρικές καταθέσεις, τίτλος ιδιοκτησίας, έγγραφα Γ.Ε.Ν. 
προηγούμενοι καθορισμοί σε γειτονική περιοχή κ.λ.π. καθώς και τα συ¬ 
μπεράσματα που εξήχθηκαν κατά την κρίση της Επιτροπής. 

6. Την από 13.1.86 έκθεση καθορισμού ορίων αιγιαλού-παραλίας 
στην θέση ΟΡΜΟΣ Πηλίου Ν. Εύβοιας της αρμόδιας επιτροπής. 

7. Τις απόψεις του Γ.Ε.Ν που διατυπώθηκαν στο 1872/321/86/ 
15.7.86 έγγραφό του, αποφασίζει: 

1. Καθορίζει επί του παραπάνω τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική 
γραμμή 1,2,3,4,5,6, 7,8,9,10,11,12,13,14,15 της οποίας οι 
κορυφές εξασφαλίζονται με συντ/νες από το Κρατικό τριγων. δίκτυο. 

β) Την οριογραμμή της παραλίας με συνεχή κίτρινη πολυγωνική 1', 
2', 3’, 4', 5', 6', 7’, 8’, 9', ΙΟ', 11’, 12', 13', 14', 15' σε απόσταση 10 
μ. από αυτήν του αιγιαλού γιατί δεν εξυπηρετούνται οι σκοποί του άρθρ. 
7 '& 1 του Α.Ν. 2344/40. Οι κορυφές της εξασφαλίζονται με συντ/νες 
από το Κρατικό τριγων. δίκτυο. 

2. Αποφαίνεται ότι δεν υπάρχει πολαιός αιγιαλός. 

Η επιτροπή 


ΓΕΩΡΓΙΟΣ ΠΟΔΑΡΑΣ 


ΓΕΩΡΓΙΟΣ ΣΙΔΕΡΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2791 (3) 

Τροποποίηση ρυμοτομικού σχεδίου πόλεως στα Ο.Τ. Γ325α πόλεως 
Ναυπλίου Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του από 17.7.1923, περί σχεδίων πόλεων και κω¬ 
μών του Κράτους και ειδικότερα τα άρθρα 3 και 70 αυτού. 

2. Τις διατάξεις του Ν. 3200/55, περί διοικητικής αποκέντρωσης, 
όπως τροποποιήθηκαν και συμπληρώθηκε™ μεταγενέστερα και ισχύουν 
σήμερα. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71 και με την παρ. 3 του άρθρου 34 
του Ν. 1577/85. 

4. Το Β.Δ. της 14.8.61 (ΦΕΚ 102 Δ’) το οποίο εντάσσει την περιοχή 
στο σχέδιο πόλεως Ναυπλίου και τροποποιήθηκε με την αρ. 1934/ 
26.4.89 απόφαση Νομάρχη. 

5. Την αρ. 62616/2657/18.9.85 (ΦΕΚ 702Β’) κοινή απόφαση 
των Τπ. Εσωτερικών, Δημοσίας Τάξεως και Τ.ΠΕ.ΧΩ.Δ.Ε. με την 
οποία μεταβιβάζεται στο Νομάρχη η αρμοδιότητα τροποποιήσεων του 
εγκεκριμένου σχεδίου και καθορισμού όρων και περιορισμών δόμησης. 


6. Την από 17.1.92 αίτηση των Γεωργίου Κυριάκου και Αθανασίου 
Ν. Καλημέρη προς το Δήμο Ναυπλίου, με την οποία ζητείται η τροπο¬ 
ποίηση. 

7. Τις αρ. 15/92 και 45/92 αποφάσεις Δ.Σ. Δήμου Ναυπλιέων. 

8. Την αρ. 45/5/5/22.7.92 σύμφωνη γνώμη του Σ.Χ.Ο.Π. Ν. Αρ¬ 
γολίδας, αποφασίζουμε: 

Άρθρο Ιο 

Εγκρίνουμε την τροποποίηση του ρυμοτομικού σχεδίου πόλεως Ναυ¬ 
πλίου, που αφορά τον αποχαρακτηρισμό του Ο.Τ. Γ325α από χώρο 
πρασίνου σε οικοδομήσιμο, όπως φαίνεται χρωματισμένο στο συν/νο 
διάγραμμα, σε κλίμακα 1:1.000, όπως αυτό έχει θεωρηθεί από τον 
Προϊστάμενο του ΤΠ-ΠΕ, συνοδεύει την παρούσα και αποτελεί αναπό¬ 
σπαστο Τμήμα της παρούσας απόφασης. 

Άρθρο 2ο 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Ναύπλιο, 25 Αυγούστου 1992 

Η Νομάρχης 
ΑΛ. ΒΑΚΑΛΟΓΛΟΪ 


ΤΟΠΟΓΡΑΦΙΚΟ ΔΙΑΓΡΑΜΜΑ 

ΚΛΙΜΑΚΑ 1 ; 500 

6-Μ Ο.Τ. Γ.315α 

